Drava

Drava (; ; esloveniera eta kroazieraz: Drava) Erdialdeko Europa hegoaldeko ibaia da, Italian sortu eta Danubiora isurtzen dena. 749 kilometro luze da, eta 41.238 kilometro koadroko arroa drainatzen du.. Ontziz ibil daiteke 105 kilometroan zehar.

Izena 
Drava Dravus izenarekin ezagutu izan da antzinatetik. Badirudi izenak zeltiar edo iliriar jatorria duela.

Geografia 
Hegoaldeko Tirolen (Italia) jaiotzen da, eta ekialderantz doa, ekialdeko Tirol eta Karintiatik igaroz. Berehala Austrian, sartzen da eta ibilbide luzea egiten du hegoaldeko muga paraleloki jarraituz. Ondoren Eslovenian sartzen da eta hegoekialderantz jarraitzen du Kroazian zehar, herrialde honek Hungariarekin duen mugaren zati gehiena eratuz. Osijeketik gertu Danubiora isurtzen da.

Hidrometria 
Dravaren emaria 1921-1984 bitartean neurtu zen Donji Miholjacen (Kroazia). Ibaiak 37.142 kilometro koadroko eremua drainatua du gune horretan, arro osoaren % 90. Urteko batez besteko emaria 556 m³ segundoko da. Emari handiena ekainean du (834 m³/s), eta txikiena otsailean (399 m³/s).
 
Dravaren batez besteko emariak (m³/s), Donji Miholjac-en neurtuak
Datuak: 1921 eta 1984 artean

Iruditegia

Erreferentziak

Kanpo estekak 
 Drava ibaiari buruzko webgunea, draudrava.net

Italiako ibaiak
Austriako ibaiak
Esloveniako ibaiak
Kroaziako ibaiak
Hungariako ibaiak
Danubioren ibaiadarrak
Trentino-Adige Garaiko geografia
Natura 2000 Eslovenian
Muga egiten duten ibaiak
Osijek-Baranja eskualdea